**Ministru kabineta noteikumu projekta "Grozījumi Ministru kabineta 2012. gada 6. novembra noteikumos Nr. 751 "Maksātnespējas administrācijas nolikums"" sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Pēc Maksātnespējas administrācijas iniciatīvas.  Maksātnespējas likuma 174.1 panta 9. un 10. punkts . | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Valsts pārvaldes iekārtas likuma 16. panta otrajai daļai Ministru kabineta 2012. gada 6. novembra noteikumos Nr. 751 "Maksātnespējas administrācijas nolikums" (turpmāk – Maksātnespējas administrācijas nolikums) ir norādīts iestādes nosaukums, iestādes funkcijas, uzdevumi un kompetence, kā arī iestādes darbības tiesiskuma nodrošināšanas mehānismi.  2017. gada 6. janvārī spēkā stājās grozījumi Maksātnespējas likumā, ar kuriem maksātnespējas procesa administratoru (turpmāk – administrators) kvalifikācijas kontroles funkcija ir nodota valstij. Saskaņā ar Maksātnespējas likuma 174.1 panta 9. un 10. punktu Maksātnespējas administrācija ieceļ amatā administratorus, atbrīvo, atceļ un atstādina no amata administratorus, kā arī aptur administratora amata darbību. Savukārt saskaņā ar Maksātnespējas likuma 175. panta pirmās daļas 3. punktu Maksātnespējas administrācijas lēmumus par administratora iecelšanu amatā, atbrīvošanu, atcelšanu un atstādināšanu no amata, kā arī administratora amata darbības apturēšanu var pārsūdzēt tiesā. Vienlaikus Maksātnespējas likuma 175. pantā ir noteikta arī citu Maksātnespējas administrācijas lēmumu apstrīdēšanas un pārsūdzēšanas kārtība.  Šobrīd Maksātnespējas administrācijas nolikumā atbilstoši Maksātnespējas likuma redakcijai, kas bija spēkā līdz 2017. gada 6. janvārim, ir paredzēta kārtība, kādā ir iespējams apstrīdēt direktora izdotos administratīvos aktus un faktisko rīcību. Atbilstoši spēkā esošajai Maksātnespējas administrācijas nolikuma redakcijai Tieslietu ministrijā var apstrīdēt lēmumus par maksātnespējīgo darba devēju darbinieku prasījumu apmierināšanu un maksātnespējas procesa izmaksu segšanu, savukārt tiesā var pārsūdzēt iestādes lēmumus tikai administratoru sertificēšanas jautājumos. Ņemot vērā minēto, Maksātnespējas administrācijas nolikumā jāveic grozījumi, iekļaujot lēmumu, kas skar administratora amata darbību, pārsūdzēšanas kārtību. Līdz ar to Maksātnespējas administrācijas nolikumā ietvertais regulējums neatbilst Maksātnespējas likumā noteiktajam.  Vienlaikusatbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunktam normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu.Līdz ar to maksātnespējas administrācijas nolikumā nav jādublē Maksātnespējas likumā un administratīvā procesa likumā ietvertais regulējums par iestādes lēmumu apstrīdēšanas un pārsūdzēšanas kārtību.  Ņemot vērā minēto, nepieciešams precizēt Maksātnespējas administrācijas nolikumu, nosakot, ka Maksātnespējas administrācijas lēmumu un faktiskās rīcības apstrīdēšanas un pārsūdzēšanas kārtība noteikta Maksātnespējas likumā un Administratīvā procesa likumā.  Ministru kabineta 2017. gada 18. jūlija sēdē ir izskatīts informatīvais ziņojums "Par Maksātnespējas administrācijas attīstību" (prot. Nr.36 31. §). Izskatot minēto ziņojumu, Ministru kabinets ir nolēmis, ka, lai nodrošinātu Maksātnespējas administrācijas kapacitātes stiprināšanu, Tieslietu ministrijai līdz 2017. gada 1. novembrim jāsaskaņo ar Valsts kanceleju Maksātnespējas administrācijas amatu klasificēšanas rezultātu apkopojumu. Izvērtējot jautājumu par Maksātnespējas administrācijas amatu klasificēšanu, tika pārskatīti iestādes veicamie uzdevumi.  Viens no būtiskajiem Maksātnespējas administrācijas uzdevumiem ir vienotas maksātnespējas procesu regulējošo normatīvo aktu piemērošanas prakses veidošanas veicināšana. Līdz ar to Maksātnespējas administrācija jau šobrīd faktiski piedalās ārējo tiesību aktu, informatīvo ziņojumu un Ministru kabineta rīkojumu projektu izstrādē, t.i., nevis tikai iesniedz Tieslietu ministrija formālu priekšlikumu par nepieciešamību risināt konstatēto problēmjautājumu, bet piedalās tiesību aktu un tā pavaddokumentu projektu sagatavošanā atbilstoši normatīvajos aktos par normatīvo aktu projektu izstrādi un virzību izskatīšanai Ministru kabineta sēdē noteiktajai kārtībai. Maksātnespējas administrācija izstrādā attiecīgo dokumentu projektus, sagatavo sākotnējās ietekmes novērtējuma ziņojumu (anotāciju) projektus, kā arī pavaddokumentu projektus iesniegšanai Ministru kabinetā. Pamatojoties uz Maksātnespējas likuma 173. panta pirmo daļu, sagatavotie dokumentu projekti tiek iesniegti Tieslietu ministrijā saskaņošanai un turpmākai virzībai iesniegšanai Ministru kabinetā, ņemot vērā Ministru kabineta 2009. gada 7. aprīļa noteikumu Nr.300 "Ministru kabineta kārtības rullis" 10. punktā noteikto. Šobrīd Maksātnespējas administrācijas uzdevumi tiesību aktu izstrādes jomā ir minēti Maksātnespējas administrācijas nolikuma 4.2. apakšpunktā, kur noteikts, ka Maksātnespējas administrācija apkopo un sniedz priekšlikumus ar maksātnespējas jomu saistīto tiesību aktu pilnveidošanai. Līdz ar to Maksātnespējas administrācijas nolikumā iestādes uzdevumi tiesību aktu izstrādes jomā nav atspoguļoti pilnā apmērā un Maksātnespējas administrācijas nolikuma 4.2. apakšpunktu nepieciešams papildināt, nosakot, ka iestāde piedalās normatīvo aktu projektu izstrādē.  Ņemot vēra minēto, ir izstrādāts Ministru kabineta noteikumu projekts"Grozījumi Ministru kabineta 2012. gada 6. novembra noteikumos Nr. 751 "Maksātnespējas administrācijas nolikums"" (turpmāk – noteikumu projekts). | |
| 3. | Projekta izstrādē iesaistītās institūcijas | Tieslietu ministrija (Maksātnespējas administrācija). | |
| 4. | Cita informācija | Nav. | |
| |  |  |  | | --- | --- | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts ietekmē Maksātnespējas administrācijas amatpersonas (darbiniekus). | |  | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. | | 3. | Administratīvo izmaksu monetārs novērtējums | Noteikumu projekts šo jomu neskar. | | 4. | Cita informācija | Nav. |  |  | | --- | | **III. Tiesību akta projekta ietekme uz valsts budžetu un pašvaldību budžetiem** | | Noteikumu projekts šo jomu neskar. |  |  | | --- | | **IV. Tiesību akta projekta ietekme uz spēkā esošo tiesību normu sistēmu** | | Noteikumu projekts šo jomu neskar. |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Noteikumu projekts šo jomu neskar. |  |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Nav. | | 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nebija nepieciešama, jo noteikumu projekts nemaina esošo regulējumu pēc būtības un neparedz ieviest jaunas politiskās iniciatīvas. Noteikumu projekts saskaņo Maksātnespējas administrācijas nolikumu ar Maksātnespējas likuma regulējumu, kas stājies spēkā 2017. gada 6. janvārī. | | 3. | Sabiedrības līdzdalības rezultāti | Nav. | | 4. | Cita informācija | Nav. | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Noteikuma projekta izpildi nodrošinās Maksātnespējas administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Jaunas institūcijas netiek veidotas. Esošu institūciju likvidācija vai reorganizācija netiek plānota. |
| 3. | Cita informācija | | Nav. |

Iesniedzējs:

Tieslietu ministrijas valsts sekretārs Raivis Kronbergs

Ličkovska 967099126

alla.lickovska@mna.gov.lv